Fiksheid: Vier het glo hitte-uitputting gehadArgieffoto Vier mense wat ineengestort het nadat hulle aan die KwaZulu-Natalse padverkeersinspektoraat werwingsfiksheidstoets deelgeneem het, is blootgestel aan geweldige hitte, het ŉ Kommissie van Ondersoek Woensdag in Pietermaritzburg gehoor. “Al vier deelnemers is met hitte-uitputting gediagnoseer,” het dr. Douglas Wilson gesê. “Hitte-uitputting is ŉ probleem met inwendige organe en kom voor wanneer ŉ persoon aan uitermatige hitte blootgestel is.” Wilson getuig voor ŉ kommissie wat deur Zweli Mkhizi, premier van KwaZulu-Natal, aangestel is om die agt sterftes tydens ŉ 4km-padwedloop in Desember by die Harry Gwala-stadion te ondersoek. Die padwedloop was deel van ŉ fiksheidstoets vir nuwe aansoekers by die padverkeersinspektoraat. Meer as 34 000 mense het gekwalifiseer om aansoek te doen vir die 90 beskikbare poste. Wilson, wat aan die hoof van inwendige medikasie staan by Edendale-hospitaal, getuig oor deelnemers wat in die hospitaal opgeneem is nadat hulle aan die fiksheidstoets deelgeneem het. Cynthia Sindisiwe Gumede, Purity Mkhithi, Khanyisile Gumede en Mandisa Mlungwana is met hitte-uitputting gediagnoseer. Lees ook: Dokter verander getuienis in fiksheid-saak Fiksheidtoetse: “Niemand sal ‘n kortlys van 35 000 mense opstel nie” Fiksheidstoetse opgeskort Ses aansoekers sterf ná fiksheidstoets